የልቡን ሲነግሩት የኮረኮሩት ያክል ይስቃል እንደሚባለው የልብ አውቃ የሆንክ ሰው በዘመናችን ያለህ ቅዱስ ጳውሎስ ነህ፡፡ አንተን የፈጠረ እግዚአብሔር ይመስገን፡፡ አንዳንድ ወገኖች በአስተያየት አሰጣጥ እንኳን አሁንም ያልታረመ ሃሳብ ያቀርባሉ፡፡ ምን ጊዜም እግዚአብሔር የማይወደው የመጀመሪያውን ጥፋት ሳይሆን ደግመን የምንሰራውን ነው፡፡ ለዚህም መጻጉን በቤተ ሳይዳ አድኖት በቤተ መቅደስ ሲያገኘው ደግመህ እንዳትበድል ብሎታል፡፡ ያችንም በዝሙት ምክንያት የተያዘች ሴት ከሳሾቿ ጥለዋት እንደሄዱ ባየ ጊዜ ደግመሽ አንዳትበድይ ብሏታል፡፡ ይህንን ያነሳሁት መጀመሪያ ከሁለቱም ጎራ ቆመው ያጠፉትን ለማረም በሚደከመው ድካም የዘሩት ዘር አልበቃቸው ብሎ ፀጉር እየሰነጠቁ ቃላት ተሳስተሃል ፣ሆድህን ሙላ፣ ታሪክ አታውቅም ወዘተ... ያሳዝናል፡፡ አባ ጊዮርጊስ ዘጋስጫ አርጋኖነ ማርያም በምትባለው የእመቤታችን የምስጋና መጽሐፍ ላይ በእለተ እሁድ ምስጋና ምዕራፍ 4 ቁጥር 3 ላይ ድንግል ሆይ ከመታበይ ልቡናን ከማደንደን አድኝኝ፡፡ ልበ ደንዳና ሰው እግዚአብሔርን ይቃወማልና ብለው ጸልየዋልና ልበ ደንዳና አንሁን እንማር፣እንታረም፣አስተያየት አሰጣጣችንም ስርዐት ይኑረው፡፡ ፀሐፊው ቢሳሳት እንኳን አራሚው መብለጡ የሚታወቅበትን አስተያየት በሚያስተምር ሁኔታ ይስጥ፡፡ እሱ የሰጠው አስተያየት ለፀሐፊው ብቻ ሳይሆን ለሌላውም አንባቢ አስተማሪ ስለሚሆን ማለት ነው፡፡ ሌላው ግን ኢትዮጵያውያን ወይም ኦርቶዶክሳውያን ካልሆናችሁ ልትወቀሱ አይገባችሁም፡፡ አንድም ለጥፋት አንድም ባለማወቅ ገደል ተከባችኋልና፡፡ ይቅርታ እንግዲህ እኔ አስተያየት ልሰጥ ከተነሳሁበት ሃሳብ ወጥቼ ወንድሞቼን ለመውቀስ በማሰቤ አዝናለሁ፡፡ ወደ መነሻ ሃሳቤ ስሄድ ወንድም ዳንኤል ያነሳኸው ሃሳብ በጣም አስደስቶኛል ልክ እንዳንተ እኔንም ስለገጠመኝ ነው፡፡ ከምሰራበት ቦታ አቡነ አረጋዊን ለማንገስ የሁለት ቀን ፈቃድ በመጠየቅ ሐሙስ እለት ወደ ሆነ ቦታ እሄዳለሁ፡፡ በዚህም አጋጣሚ ከቅዱስ ሚካኤል ታቦት ጋር ድርብ የአቡነ አረጋዊ ታቦት እንዳለ በማውቀው ቦታ ነበረና የሄድኩት ምናልባት ላይከበር ይችላል በሚል ቀድሜ በዋዜማው በማጣራት ወደ ሌላ ቦታ ለመሄድ ወሰንኩ፡፡ እናም ቤተ ክርስቲያኑ ባለቦት ቦታ ደርሼ ሳጠራ ይከበራል ዛሬም ዋዜማ ይቆማል የሚል መልስ በማገኘት እየተመለስኩ ሳለ አንዲት እህታችን ከቤተክርስቲያን ወጥታ ስትሄድ መንገዳችን አንድ ሆኖ መወያየት ጀመርንና ስለ አከባበሩ ስነ ስርዐት፣ስለ ሃገሩ ባህል ወዘተ... ስጠይቃት በድንገት አቋርጣ አንተ ብሔርህ ምንድነው አለችኝ፡፡ እኔም አማራ ነኝ አልኳት፡፡ እንዴት አቡነ አረጋዊን ታከብራለህ አለችኝ፡፡ አቡነ አረጋዊ የማናቸው የሚከበሩት በጽድቃቸው ነው እንጂ የማን ሁነው ነው አልኳት፡፡ አይ እኔ ትግሬ ነኝ እስካሁን በማውቀው አማራና ኦሮሞ በሳቸው ሲቀልድና ሲሰድባቸው ነው እንጂ ሲያነግሷቸው አይቸ አላውቅም አለችኝ፡፡ በእውነት በጣም አዘንኩ አቡነ አረጋዊ እኮ ሃገራቸው ሮም ነው ደብረ ዳሞ የጸሎት ባዕታቸው ነው፡፡ አቡነ ገብረ መንፈስ ስዱስም እንግዲህ ኦሮሞና ጉራጌ ክልል ስላሉ እነሱም የኛ ናቸው ይበሉና አልኳት፡፡ አቡነ አረጋዊ እኮ የነ አቡነ ተክለ ሐይማኖት የምንኩስና አባት ናቸው፡፡ አቡነ ተክለ ሐይማኖት ስድስት ክንፍ የተሰጣቸው በደብረ ዳቦ ተራራ ላይ ነው፡፡ አቡነ አረጋዊ በጽድቃቸው እንኳን ለኢትዮጵያ ለዓለም የጸለዩ የዓለም አባት ናቸው፡፡ እንኳን እሳቸው አክሱም ተወልደው ሹም ውሃ በሚባለው ቦታ በየቀኑ ሌሊት ሲፀልዩ ባህሩን ያበሩት የነበሩት ዘራቸው ከገበዘ አክሱም ነው የሚባሉት አቡነ ሳሙኤል ዘዋልድባ እንኳን አክሱምን ለቀው ወደ ዋልድባ ሲሄዱ አንዲት ጧፍ አብርተው ከአክሱም ዋልድባ በመግባታቸው ዛሬ በዋናነት ዋልድባ ገዳም በዓመት አንድ ጧፍ እየያዘ አክሱም እንደሚያበረክት ሌሎችም የአቡነ ሳሙኤል ገዳማት እንዲሁ እንደሚሰሩ ይነገራል፡፡ ያሁንን ባለውቅም ዋልድባ የጐንደር ክፍል እንደነበረ ጽድቃቸው ለመላው ኢትዮጵያ እንጂ ለትግራይ እንዳልነበረ፡፡ እኛ ሀገር ከነበሩ ቅዱሳን ውጪ የምናከብራቸው ፣ የምንማፀናቸው በሙሉ ሀገራቸው ሌላ ቢሆንም ፈረንጅ መጥሮ ያንግሳቸው እንዳላልን፣ አማራና ኦሮሞ ይሳደባሉ ለሚለው የማያውቅ ግለሰብ መሳደቡ እንደማይቀር ለዚህም የዛግዌ ነገሥታትን ንግሥና ወደ ቀዳማዊ ምንሊክ የንግሥና ዘር እንደሚመለስ ትንቢት የተናገሩ አቡነ ተክለ ሐይማኖት በሮሃ ግለሰቦች እንደሚወቀሱ በማስረዳት እኔ አቡነ አረገዊ ዘርህ አማራ ነው ሳይሉ ከዚህ በፊት ብዙ መከራ ደርሶብኝ እንደረዱኝ መከራየን እንዳራቁልኝ ነግሬ ቅዱስ ጳውሎስ እንዳለው እኛ ሀገራችን በሰማይ ነው፡፡ ማለትም አንድ መንግስተ ሰማይ እንደሆነ መለያየት እንደማንችል በማስረዳት ከተለያየን በኋላ ይሄን በሽታ የምነግርበት ድረ ገጽ የለኝ እንዴት ዝም እላለሁ በፌስ ቡክ ላይ ፖስት አደርገዋለሁ ስል ወንድም ዳንኤል ሃሳቡን በማንሳትህ በጣም ነው የተደሰትኩት፡፡ ያየሁትም ማንም ሰው አስተያየት ሳይሰጥበትም ነበር፡፡ ቶሎ በፃፍኩት ስልም አስቸኳይ ሥራ ይዞኝ ተመልሼ ሳየው በርካታ ወገኖች አስተያየት ሰጥተውበትም አየሁ፡፡ በጣም ጥሩ ትምህርት ነው አንሳሳት በመጨረሻም በማቴ. 12፣25 ኢየሱስ ግን አሳባቸውን አውቆ እንዲህ አላቸው፦ እርስ በርስዋ የምትለያይ መንግሥት ሁላ ትጠፋለች፥ እርስ በርሱ የሚለያይ ከተማም ሁሉ ወይም ቤት አይቆምም። ይለናልና እኳን መንግስተ ሰማያትን በምንወርስባት ቤተ ክርስቲያን ይቅርና ምድራዊ ሕይወትን በምንኖርባት ሀገራችንም መለያየታችን አያዋጣም፡፡ ወንድም ዳንኤል ወቅታዊ ጉዳዮችን ስለማንሳትህ በሃገራችን ስንቅ ያለቀበት አንድ ገበሬ ያለውን ስንኝ በማንሳት ሃሳቤን እቋጫለሁ፡፡ በቡሄ በቆሎ ደርሶለት በላና ባለ ሰባት ልብሱ በቆሎ ባልነበር ዘንጋዳስ ቀውላሌ አስወስዶኝ ነበር እንዳለው ወቅታው መድሃኒት ነህ እግዚአብሔር ይባርክህ፡፡ ስላበዛሁት ይቅርታ፡፡